wickkiey/tamil-wikipedia-chunked huggingface dataset:
# உதகமண்டலம் நகராட்சி சந்தை

## முக்கிய அம்சங்கள்

உதகமண்டலம் நகராட்சி சந்தை இந்தியாவின் முன்னோடி மாதிரி சந்தையாக கருதப்பட்டது.
சந்தையின் வணிக நிகழ்வு போன்றவை சந்தை வளாகத்தில் பல ஆண்டுகளாக நடைபெற்றுவருகிறன. இங்கு 1500 நிரந்தர வணிகக் கடைகளும், 500 தற்காலிகக் கடைகளும் உள்ளன. இச் சந்தைக்கு நாள்தோறும் 3500 முதல் 4000 வாடிக்கையாளர்கள் வந்து செல்கின்றனர். மேலும் வாரயிறுதி நாட்களில் 4000 முதல் 5000 வாடிக்கையாளர்கள் வருவார்கள். உதகமண்டல கோடைக்கால சுற்றுலா பருவகாலத்தில் ஒரு நாளைக்கு குறைந்த பட்சம் 5000 சுற்றுலா பயணிகளுக்கு மேல் வந்து செல்வார்கள். வாடிக்கையாளர்களுக்கு வசதியாக இங்கு 15 நுழைவாயில்கள் அமைக்கப்பட்டுள்ளன.
# உதகமண்டலம் நகராட்சி சந்தை

## நெரிசல் அவதிகள்

பல ஆண்டுகளாக கூட்ட நெரிசல் சந்தையில் ஒரு பிரச்சனையாக உள்ளது. ஆனால் அதிகரித்து வரும் வாடிகையாளர்கள் வரவை சந்தையால் சமாளிக்க முடியவில்லை.
# உதகமண்டலம் நகராட்சி சந்தை

## மேலும் பார்க்க

- உதகை பேருந்து நிலையம்
# பராபடி விளையாட்டரங்கம்

**பராபடி விளையாட்டரங்கம் (**Barabati Stadium **** என்பது ஒடிசா, கட்டாக்கில் உள்ள இந்திய விளையாட்டு அரங்கமாகும். இங்கு சர்வதேச போட்டிகள் வழக்கமாக விளையாடப்படுகிறது. இது ஒடிசா துடுப்பாட்ட அணியின் உள்ளூர் அணியாகும். ஒடிசா துடுப்பாட்ட வாரியத்தினால் வழிநடத்தப்படுகிற இந்த அரங்கத்தில் கால்பந்து கூட்டமைப்பினால் நடத்தப்படும் போட்டிகள் நடத்தப்படுகின்றன. இந்த அரங்கத்தில் சந்தோஷ் கோப்பை எனும் சர்வதேச கால்பந்து தொடர் மற்றும் ஒடிசா முதல்பிரிவு சங்கத்தின் கால்பந்து போட்டிகளும் இங்கு நடைபெறுகிறது.
# பராபடி விளையாட்டரங்கம்

## சாதனைகள்

**போட்டி தகவல்கள்**:
:{| =0 cellpadding=5 cellspacing=1 width=25%
|-
! வகை
! போட்டி எண்ணிக்கை
|-
| தே து
| 2
|-
|ஒபது
| 18
|-
| ப இ20
| 1
|}  
**தேது புள்ளி விவரங்கள்**:
:{| =0 cellpadding=3 cellspacing=1 width=50%
|-
! வகை
! தகவல்கள்
|-
| அணியின் அதிகபட்ச ஓட்டம்
| இந்தியா 400 (எ) இலங்கை
|-
| அணியின் குறைந்தபட்ச ஓட்டம்
| இலங்கைத் துடுப்பாட்ட அணி (142 இந்தியா)
|-
| சிறந்த மட்டையாட்டம்
| திலிப் வெங்சர்க்கார் 166 (எ) இலங்கை
|-
| சிறந்த பந்துவீச்சு
| நரேந்திர இர்வானி (6/59 (எ) இலங்கை)
|}  
ஒபது  
:{| =0 cellpadding=3 cellspacing=1 width=50%
|-
! வகை
! தகவல்கள்
|-
| அணியின் அதிகபட்ச ஓட்டம்
| இந்தியா (381/6. 50 (இங்)
|-
| அணியின் குறைந்தபட்ச ஓட்டம்
| மே. இ 113 (ஆத்)
|-
| சிறந்த மட்டையாட்டம்
| அசாருதீன் 153* (சிம்)
|-
| சிறந்த பந்துவீச்சு
| பவல் 4/27 (இந்)
|}
# ஆண்ட்ராய்டு 10

**ஆண்ட்ராய்டு "கியூ**" (Android "Q") என்பது வெளிவர இருக்கிற ஆண்ட்ராய்டு நகர்பேசி இயங்குதளத்தின் 17 ஆவது பதிப்பாகும். இதன் இறுதிப் பதிப்பானது 2019 ஆம் ஆண்டின் இறுதில் வெளியாகத் திட்டமிடப்பட்டுள்ளது.
# ஆண்ட்ராய்டு 10

## வசதிகள்

ஆண்ட்ராய்டு கியூ வில் உள்ள வசதிகள் கீழ்கண்டவற்றை உள்ளடக்கியுள்ளது.  
- மடக்கக்கூடிய நகர்பேசிகளில் பயன்படும்.
- செயலியில் பயனரின் விருப்பம் போல் அவர்களின் அமைவிடத்தை எப்போதும் வேண்டாம், எப்போதும் வேண்டும், செயலி பயன்படும் போது மட்டும் ஆகிய மூன்று விதமாக அமைக்கும் வசதி.
- படம், நிகழ்படம், ஒலி போன்றவற்றை பின்புலத்தில் இயக்குவதற்கான அனுமதி.
- திரையினை நிகழ்படமாக பதிவு செய்யும் வசதி
- செயலிகளில் உயிரியளவியலின் செயல்பாட்டில் மேம்பாடு
# ஆண்ட்ராய்டு 10

## இவற்றையும் காண்க

- ஆண்ட்ராய்டு பை
# விக்கிப்பீடியா:Statistics/weekly/12-May-2019
# மும்பை ஜிம்கானா

**மும்பை ஜிம்கானா** (Bombay Gymkhana) என்பது மும்பையில் 1875 ஆம் ஆண்டில் நிறுவப்பட்ட உடற்பயிற்சிப் போட்டி விளையாட்டுப் பொதுவிடம் ஆகும். இதனை கிளாட் பேட்லி எனும் பொறியாளர் வடிவமைத்தார்.
# மும்பை ஜிம்கானா

## விளையாட்டுகள்

நீளமான இந்த கட்டிடமானது முகப்பறை, மேசைப்பந்தாட்டம், இறகுப் பந்தாட்டம் போன்ற விளையாட்டுகளுக்கான மைதானம், உணவகம் மற்றும் ஓய்விடம் போன்றவற்றைக் கொண்டுள்ளது. இந்த சங்கத்தில் உறுப்பினராவது சற்று கடினமாகும். இங்கு துடுப்பாட்டம் குளிர்காலத்திலும் ரக்பி மற்றும் கால்பந்து போன்ற விளையாட்டுகள் பருவப் பெயர்ச்சிக் காற்று காலங்களிலும் விளையாடப்படுகிறது. இந்த மைதானத்தில் டிசம்பர் 15, 1933இல் இந்தியத் துடுப்பாட்ட அணியின் முதல் தேர்வுத் துடுப்பாட்டம் நடைபெற்றது. இந்தப் போட்டிக்கு சி. கே. நாயுடு தலைவராக இருந்தார். அந்தப் போட்டியில் 50,000 பார்வையாளர்கள் இருந்தனர்.மேலும் வழக்கமான விலையை விட ஐந்து மடங்கு அதிகமான விலைக்கு நுழைவுச் சீட்டு விற்பனையானது. இந்தப் போட்டியில் லாலா அமர்நாத் நூறு ஓட்டங்கள் அடித்தார். இது இந்தியத் துடுப்பாட்ட அணியின் மிகச் சிறந்த போட்டிகளில் ஒன்றாகப் பார்க்கப்படுகிறது.
# கார்பேத்தைட்டு

**கார்பேத்தைட்டு** *(Carpathite)* என்பது C<sub>24</sub>H<sub>12</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் கனிமம் ஆகும். இக்கனிமத்தை பென்டிடோனைட்டு என்றும் கார்பாடைட்டு என்றும் பெயரிட்டு அழைக்கிறார்கள். மிகவும் அரிய நீரகக்கரிம கனிமவகை என்றும் பல்வளைய அரோமாட்டிக் ஐதரோகார்பன் கோரோனீன் வகை கனிமம் என்றும் இதை வகைப்படுத்துகிறார்கள்.
# கார்பேத்தைட்டு

## கண்டுபிடிப்பு

முதன்முதலில் 1955 ஆம் ஆண்டு உக்ரைன் நாட்டின் டிரான்சுகார்பேத்தியன் மாகாணத்தில் கண்டறியப்பட்டது. அங்குள்ள கார்பேத்திய மலைகளின் நினைவாக கனிமத்திற்கு இப்பெயர் சூட்டப்பட்டது. சிலோவாக்கியா நாட்டின் பிரெசோவ் மண்டலம், உருசியாவின் காம்சட்கா மாகாணம், கலிபோர்னியாவின் சான் பெனிட்டோ மாகாணம் ஆகிய பகுதிகளிலும் கார்பேத்தைட்டு கனிமம் கிடைப்பதாக அறியப்படுகிறது .
# கார்பேத்தைட்டு

## தோற்றம்

உக்ரைன் நாட்டில் டையோரைட்டு, ஆர்கில்லைட்டு வகை ஊடுறும் தீப்பாறைகளின் உட்குழிகளில் இக்கனிமம் தோன்றுகிறது. கலிபோர்னியாவில் இது தாழ்வெப்பநிலை நீர்வெப்ப நிலைகளில் தோன்றுகிறது. இத்ரியலைட்டு, படிகவடிவமற்ற கரிமப் பொருள்கள், கால்சைட்டு, பேரைட்டு, குவார்ட்சு, சின்னபார், மெட்டாசின்னபார் உள்ளிட்ட கனிமங்களுடன் சேர்ந்து கார்பேத்தைட்டு கனிமம் கிடைக்கிறது .
# ஆண்ட்ராய்டு தொலைக்காட்சி

**ஆண்ட்ராய்டு தொலைக்காட்சி** (Android TV) என்பது எண்ணிம ஊடக இயக்கிக்காக வடிவமைக்கப்பட்டுள்ள ஆண்ட்ராய்டு இயங்குதளம் ஆகும். கூகுள் தொலைக்காட்சிக்கு மாற்றாக உருவாக்கப்பட்டுள்ள இந்த தொலைக்காட்சியில் குரல் தேடல் மற்றும் பல செயலிகள் மற்றும் சேவைகள் மேலும் கூகுளின் தொழில்நுட்பங்களான கூகுள் அசிஸ்டண்ட், கூகுள் காஸ்ட் மற்றும் நாவ்ளேட்ஜ் கிராஃப் போன்ற வசதிகள் இதில் உள்ளன.
# ஆண்ட்ராய்டு தொலைக்காட்சி

## வரலாறு

இதற்கான முறையான அறிவிப்பு 2014 ஆம் ஆண்டில் நடைபெற்ற கூகுள் மேம்பாட்டாளர் மாநாட்டில் வெளியானது. இந்த தொலைக்காட்சியில் நிகழ்பட ஆட்டத்தினை புளூடூத் மூலம் விளையாடும் வகையிலும் கூகுள் பிளே கேம்ஸ் கட்டமைப்பின் மூலம் விளையாடுவதற்கும் முன்னுரிமை அளித்தனர். இந்த மேம்பாட்டாளர் மாநாட்டில் கலந்துகொண்ட சிலருக்கு ADT-1 மற்றும் கருவிப்பெட்டி வழங்கப்பட்டன. தி இன்ஃபர்மேசன் எனும் நிறுவனத்தின் தகவல்படி ADT-1 ஆனது நெக்சஸ் தொலக்காட்சியை அடிப்படையாகக் கொண்டது எனவும் இதனை கூகுள் நிறுவனம் மேம்படுத்தியது எனத் தெரிவித்தது.  
எய்சஸ் நிறுவனத்தால் மேம்படுத்தப்பட்ட முதல் ஆண்ட்ராய்டு தொலைக்காட்சியானது அக்டோபர் 2014 இல் நடத்தப்பட்ட வன்பொருள் நிகழ்வில் கூகுள் வெளியிட்டது.
# தொட்டூர்

**தொட்டூர்** (TODDUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# தொட்டூர்

## அமைவிடம்

மாரண்டப்பள்ளி ஊராட்சிக்கு உட்பட்ட இந்த ஊரானது ஒசூரில் இருந்து 35 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 30 கிலோமீட்டர் தொலைவிலும் உள்ளது.
# கைநுட்பச் சிகிச்சை

**கைநுட்பச் சிகிச்சை** (ஆங்கிலம்:**Manual Therapy** அல்லது **Manipulative therapy**) என்பது இயன்முறைமருத்துவர்களால் கையாளப்படும் இயன்முறைமருத்து சிகிச்சை பிரிவு ஆகும். மேலும் இது பொதுவாக எலும்பு மற்றும் சதை சார்ந்த உடல் உபாதை, வலி மற்றும் உடல் குறைபாடுகளுக்கு தீர்வாக அமைகிறது. இம்முறை எலும்பு, சதை மற்றும் மூட்டு பகுதிகளுக்கு சிகிச்சை அளிப்பதாக உள்ளது.  
2011 ஆம் ஆண்டு வெளிவந்த ஆராய்ச்சி மற்றும் இலக்கிய கட்டுரைகள் கைநுட்பச் சிகிச்சை எலும்பு மற்றும் சதை துறை சார்ந்த உடல் பலகீனங்களில் ஏற்படும் வலிகளுக்கு ஏற்ற சிகிச்சை முறை என வழிகோலியது.
# கைநுட்பச் சிகிச்சை

## விளக்கங்கள்

இர்வீன் கூர், ஜெ.எஸ்.டென்ஸ்லோ மற்றும் அவரது குழுவினர் மனித உடலின் மேல் கைநுட்பச் சிகிச்சை சேய்து ஆராய்ச்சி மேற்கொண்டனர். கூர் அவர்கள் கைநுட்பச் சிகிச்சை என்பது உடலுக்கு கைகளினால் சரியான உறுதி படுத்தப்பட்ட மற்றும் தனித்துவமான குறிப்பிட்ட திசையில் வழங்கப்படும் விசை ஆகும் என கூறுகிறார். மேலும் இது எலும்பு மற்றும் தசை துறை சார்ந்த உடல் குறைபாடுகளான அசாதாரண மூட்டு அசைவு, சதை பிடிப்பு மற்றும் அதன் இணைப்பு திசுக்கள் சார்ந்த குறைபாடுகளை சரி செய்கிறது என விளக்குகிறார்.  
எலும்பியல் கூற்றின் படி கைநுட்பச் சிகிச்சை என்பது தனித்துவமான முறையில் கைகளினால் நுட்பமான முறையில் வழங்கும் ஒரு சிகிச்சை முறை ஆகும். இது இயன்முறைமருத்துவர்களால் தசைகள், மூட்டுகள் மற்றும் இணைப்பு திசுக்களில் ஏற்படும் நோயை கண்டறிதல் மற்றும் குணப்படுத்துதலுக்கு பயன்படுத்தப்படுகிறது. பொதுவாக வலிகளை குறைக்க, மூட்டு அசைவுகளை சரி செய்ய அதற்கு காரணமான தசை மற்றும் இணைப்பு திசுக்களின் இறுக்கம், நீட்சிகளை சரி செய்கிறது. மேலும் உடல் வலுவுடன் இருக்கவும், சிறப்பாக இயங்கவும், நிலையாக இருக்கவும் பயன்படுகிறது.
# கைநுட்பச் சிகிச்சை

## பயன்பாடு

மேற்கு ஐரோப்பாவின் நாடுகள், வட அமெரிக்காவின் நாடுகள் மற்றும் ஆஸ்திரேலியா நாடுகளில் பொதுவாக கைநுட்பச் சிகிச்சை பல்வேறு மருத்துவ துறைகளைச் சார்ந்த மருத்துவர்கள், நிபுணரகள் மற்றும் அவர்களின் உதவியாளர்கள் மூலமாக வழங்கப்படுகிறது.. 2007 ஆம் ஆண்டில் அமெரிக்க ஐக்கிய நாடுகளில் வழங்கப்பட ஐந்தாவது பொதுவானது சிகிச்சை கைநுட்பச் சிகிச்சை ஆகும்.
# கைநுட்பச் சிகிச்சை

## நுட்பங்கள்

- தசைதிசுப்படலச் சிகிச்சை என்பது தசை மற்றும் திசுப்படலம் சார்ந்த குறைபாடுகளுக்கு வழங்கப்படும் கைநுட்பச் சிகிச்சை வகை ஆகும். இது தசைதிசுவின் இலகுத்தன்மை, இயக்கம், பிடிப்பு, தழும்பு மற்றும் இறுக்கம் ஆகியவற்றை சரி செய்ய உதவுகிறது.
- உடற்பிடிப்பு செய்யப்படும் பகுதிகளில் ரத்த ஓட்டம் வேகம் பெறுகிறது. அப்பகுதிக்கு அதிக சத்துக்கள் எடுத்துச் செல்லப்படுகிறது. குணமாக்கும் சக்தியும் அதிகரிக்கிறது. ஆக்சிஜனை எடுத்துச் செல்லும் ரத்தத்தின் திறன் அதிகரித்து அதன் பயன் கூடுகிறது. மேலும் வீக்கத்தை குறைக்கும்.
- மென்திசுச் சிகிச்சை என்பது நிலையான, நேரடி அழுத்தத்தை தசை பிடிப்பு உள்ள பகுதிக்கு கொடுப்பது ஆகும்.
- தசைதிசுப்படலம் தூண்டுதல் சிகிச்சை என்பது தசைதிசுப்படலத்தில் ஏற்படும் தசைப்பிடிப்பு வலியை குறைக்க உதவுகிறது.
- தசை நீட்சி என்பது உடலில் உள்ள பெரும் தசைகளை நீட்டித்து செய்யும் முறையாகும். இதனால் மூட்டு அசைவு மேம்படும், தசை இறுக்கம், அதனால் உண்டான வலிகள் மற்றும் பிடிப்பு குறையும். பெரும்பாலும் விளையாட்டுத் துறை சார்ந்த வீரர்கள் இந்த முறையை பயன்படுத்துகின்றனர்.
- பசைப்பட்டைச் சிகிச்சை என்பது உடலில் ஒட்டும் தசைப்பட்டை மூலம் வழங்கும் சிகிச்சை ஆகும். இதனால் தசையில் ஏற்பட்ட அழுத்தம் மற்றும் நிணநீர் இயக்க குறைபாடுகளை சரி செய்யப்படுகிறது. இன்றளவும் மேலே குறிப்பிட்ட சிகிச்சை முறைகளைப் பற்றிய ஆராய்ச்சிகள் நடந்து வருகிறது.
# கூகுள் பிளே கேம்ஸ்

**கூகுள் பிளே கேம்ஸ் (**Google Play Games**)** என்பது கூகுள் நிறுவனத்தால் ஆண்ட்ராய்டு இயங்குதளத்தில் செயல்படக்கூடிய இணையதள விளையாட்டு மற்றும் மென்பொருள் மேம்பாட்டு கருவிப் பெட்டி ஆகும். இதில்விளையாடுபவர்களின் சுய விவரங்கள், உள்ளகச் சேமிப்பு அவர்களின் சாதனைகள் மற்றும் பலநபர்கள் ஒரே நேரத்தில் விளையாடுதல் போன்ற செயலியல்புகளைக் கொண்டுள்ளது.  
கூகுள் பிளே கேம்ஸ்சேவையின் அரிவிப்பானது 2013 ஆம் ஆண்டில் நடபெற்ற கூகுள் ஐ ஓ மேம்பாட்டாளர் மாநாட்டில் வெளியானது. இதற்கான நகர்பேசி பதிப்பானது சூலை 24, 2013 இல் வெளியானது. மேலும் திரையினை நிகழ்படமாக சேமித்தல் விளையாடுபவர்களின் இனங்காட்டி (கணினியியல்) போன்ற மேம்பாடுகள் செய்யப்ப்ட்டுள்ளன.
# இரங்கசாமி சிகரம் மற்றும் தூண்

**இரங்கசாமி சிகரம் மற்றும் தூண்** (*Rangaswamy Peak and Pillar*) தமிழ்நாட்டின் நீலகிரி மாவட்டம் கோத்தகிரியில் உள்ள ஒரு சுற்றுலாத் தளமாகும். இச் சிகரம் கோத்தகிரியிலிருந்து 20 கிலோமீட்டர் தொலைவில் அமைந்துள்ளது. செங்குத்தான இச் சிகரத்தின் உச்சிவரை யாரும் இதுவரை சென்றது இல்லை. கோத்தகிரி மலைத்தொடரில் சுற்றுலாப் பயணிகளைக் கவரக்கூடிய இடங்களான கொடநாடு காட்சி முனை, கேத்தரின் அருவி, எல்க் அருவி, லாங் வுட் சோலை, மேகநாடு அருவி மற்றும் இரங்கசாமி சிகரம் மற்றும் தூண் போன்றவையாகும். இக்காட்சிகளை இரசிக்க மிகச் சிறந்த காலம் கோடைக்காலமாகும்.
# இரங்கசாமி சிகரம் மற்றும் தூண்

## இரங்கசாமி சிகரம்

இரங்கசாமி சிகரம் 11°27′39″வடக்கு 76°59′13″ கிழக்கிலும், கடல்மட்டத்திலிருந்து 5885 அடி (1794 மீ) உயரத்தில் அமைந்துள்ளது. இச் சிகரத்தை கொடநாடு காட்சி முனையில் இருந்துதான் பார்க்க முடியும்.
# இரங்கசாமி சிகரம் மற்றும் தூண்

## இரங்கசாமி தூண்

இரங்கசாமி சிகரத்தின் வடமேற்கு திசையில் தான் இத் தூண் அமைந்துள்ளது. இத் தூணின் உயரம் சுமார் 400 அடி உயரத்தில் உள்ளது.
# இரங்கசாமி சிகரம் மற்றும் தூண்

## மேலும் பார்க்க

- கோத்தகிரி
- ஊட்டி
- குன்னூர்  
=மேற்கோள்கள்==
# கேரி லெவின்

**கேரி லெவின்** (ஆங்கிலம்:**Gary Lewin**) (பிறப்பு 16 மே 1964) ஆங்கில இயன்முறைமருத்துவர் ஆவார்.
# கேரி லெவின்

## செயற்பாடுகள்

இவர் கால்பந்து குழுக்களான ஆர்சனல் , ஐக்கிய மேற்கு ஹாம் மற்றும் இங்கிலாந்து தேசிய அணிகளில் பணியாற்றி வந்தார். லெவின் அவர்கள் சுமார் 22 ஆண்டுகள் ஆர்சனல் அணியின் தலைமை இயன்முறைமருத்துவராக இருந்துள்ளார். மேலும் 1996 ஆம் ஆண்டில் இருந்து இங்கிலாந்து அணிக்கு இவர் தலைமை இயன்முறைமருத்துவராக இருந்துள்ளார். 2008 ஆம் ஆண்டில் இருந்து 2017 ஆம் ஆண்டு வரையில் இங்கிலாந்து அணியின் மூத்த தலைமை இயன்முறைமருத்துவராக இருந்துள்ளார். 2017 ஆம் ஆண்டு மே மாதம் முதல் 2018 ஆம் ஆண்டு மே மாதம் வரையில் இவர் மேற்கு ஹாம் மருத்துவமனையின் மருத்துவ சேவைகளின் தலைமை பொறுப்பில் இருந்தார்.
# திருச்செங்கோடு காந்தி ஆசிரமம்

**திருச்செங்கோடு காந்தி ஆசிரமம்** என்பது தமிழ்நாட்டின், நாமக்கல் மாவட்டம், திருச்செங்கோடு, புதுப்பாளையத்தில் உள்ள ஒரு காந்திய அமைப்பாகும். மதுவிலக்கு பரப்புரை செய்வது, கிராமத் தொழில்களுக்கு ஆதரவு அளிப்பது, கிராமங்களில் உள்ள வழக்குகளை செலவின்றித் தீர்ப்பது, கதர் உற்பத்தி, காந்தியடிகளின் திட்டங்களைப் பரப்புதல் ஆகிய பணிகளை நோக்கமாகக் கொண்டு இந்த ஆசிரமம் துவக்கப்பட்டது.
# திருச்செங்கோடு காந்தி ஆசிரமம்

## வரலாறு

இராசகோபாலாச்சாரியால் ஏற்படுத்தப்பட்ட இந்த ஆசிரமமானது, 1925 பெப்ரவரி 6 அன்று ஈ. வெ. ராவால் தொடங்கி வைக்கப்பட்டது. இந்த ஆசிரமமானது புதுப்பாளையம் சமீன்தாரான பி. கே. இரத்தினசபாபதி கவுண்டர் கொடையாக அளித்த தோட்டத்தில் துவக்கப்பட்டது. இந்த ஆசிரமம் துவக்கப்பட்டதில் இருந்து ஆசிரமதில் இருந்த குடிசைகளில் ஒன்றில் இராசாசி தன் இளைய மகனுடனும், மகளுடனும் பல ஆண்டுகள் வசித்தார். இந்த ஆசிரமத்தில் பிற்காலத்தில் ஆளுநராக இருந்த க. சந்தானம், கல்கி கிருஷ்ணமூர்த்தி ஆகியோர் சில ஆண்டுகள் தங்கி இருந்தனர். மேலும் இந்த ஆசிரமத்துக்கு காந்தி, சவகர்லால் நேரு, பாபு ராஜேந்திர பிரசாத் போன்றோர் வந்து தங்கிச் சென்றுள்ளனர்.  
இந்த ஆசிரமத்தினால் கதர் ஆடை, பட்டுப்புடவை, மெத்தை, போன்ற ஆடைசார்ந்த பொருட்களும், குளியல் சோப்பு, ஊதுபத்தி, ஜவ்வாது போன்ற வாசனைப் பொருட்களும், வேப்பம்புண்ணாக்கு, வேப்ப எண்ணெய், மரச்செக்கு நல்லெண்ணெய், விளக்கெண்ணெய், சீயக்காய்துாள் போன்ற வேளாண் சார்ந்த பொருட்களும், இரும்பு பீரோ, கட்டில் உள்ளிட்ட கைத்தொழில் சார்ந்த பொருட்களும் உற்பத்தி செய்யப்படுகின்றன. இதனால் இந்த ஆசிரமத்தைச் சுற்றியுள்ள பல கிராம மக்கள் இதன் மூலமாக வேலை வாய்ப்பைப் பெறுகின்றனர்.
# இயர்லேண்டைட்டு

**இயர்லேண்டைட்டு** *(Earlandite)* என்பது [Ca<sub>3</sub>(C<sub>6</sub>H<sub>5</sub>O<sub>7</sub>)<sub>2</sub>(H<sub>2</sub>O)<sub>2</sub>]·2H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் சிட்ரேட்டு டெட்ராயைதரேட்டு என்ற கனிம வகையாக இக்கனிமம் வகைப்படுத்தப்படுகிறது. முதன்முதலில் 1936 ஆம் ஆண்டு இயர்லேண்டைட்டு கண்டறியப்பட்டது. எடின்பர்க் இராயல் கழகத்தின் உறுப்பினரான நூண்ணோக்கி வல்லுநர் ஆர்த்தர் இயர்லேன்டு கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது. இயர்லேன்ட்டைட்டு 1 மி.மீ அளவு கொண்ட அபரிமிதமான புடைப்பு முடிச்சுகளாக அண்டார்ட்டிக்கா பகுதியின் வெத்தெல் கடல் பகுதியில் காணப்படுகிறது. இதன் படிகச் சீர்மை முதலில் செஞ்சாய்சதுரம் என்று வரையறுக்கப்பட்டு பினார் ஒற்றைச்சரிவச்சு என மாற்றப்பட்டு இறுதியாக முச்சரிவச்சு என முடிவு காணப்பட்டது .
# அல்டான் ஆறு

**ஆல்டன் ஆறு** கிழக்கு சைபீரியாவிலுள்ள லேனா ஆற்றுக்கு அதிக நீர் வழங்கும் இரண்டாவது நீளமான துணையாறு ஆகும். இந்த ஆற்றின் நீளம் 2,273 கிலோமீட்டர் (1,412 மைல்) ஆகும். இதில் சுமார் 1,600 கிலோமீட்டர் (990 மைல்) நீர்வழிப்பயணம் செய்ய உகந்தது. இது அஹோத்ஸ்க் கடலில் கலக்கிறது.
# அல்டான் ஆறு

## மேற்கோள்

- அல்டான் ஆறு பற்றி ஆங்கிலத்தில்
# பாசுபேட்டு சோதனை

கரைசலில் உள்ள பாசுபேட்டு அயனிகளைக்(PO<sub>4</sub><sup>3-</sup>) கண்டறிய பல தரமறிச் சோதனைகள் மற்றும் அளவறிச் சோதனைகள் உள்ளன. இத்தகைய சோதனைகள் தொழில்முறை செயல்முறைகளிலும், அறிவியல் ஆய்வுகளிலும் சூழலியலைக் கண்காணிக்கவும் பயன்படுகிறது.
# பாசுபேட்டு சோதனை

## அளவறிச் சோதனை

கொதிகலன்களில் பயன்படுத்தப்படும் நீரில் உள்ள பாசுபேட்டின் அளவினைக் கண்டறியப் பயன்படும் சோதனையானது பின்வருமாறு: ஒரு அளந்தறியப்பட்ட அளவு கொதிநீரானது ஒரு கலக்கும் குழாயில் ஊற்றப்பட்டு அதோடு அம்மோனியம் எப்டாமாலிப்டேட்டு சேர்க்கப்படுகிறது. இந்தக் குழாயானது ஒரு அடைப்பானால் அடைக்கப்பட்டு தீவிரமாக குலுக்கப்படுகிறது. இதன் அடுத்த படியாக நீர்த்த இசுடானசு குளோரைடு காரணியானது (இசுடானசு குளோரைடின் செறிவான கரைசலுடன் வாலைவடிநீருடன் சேர்க்கப்பட்டு புதிதாகத் தயாரிக்கப்பட்டது) குழாயில் உள்ள கலவையுடன் சேர்க்கப்படுகிறது. இதன் காரணமாக மாலிப்டினம் நீலம் என்ற ஒரு சேர்மம் உருவாவதன் காரணமாக ஒரு நீல நிறம் உருவாகிறது. நீல நிறத்தின் அடர்த்தியை வைத்து கொதிநீரில் உள்ள பாசுபேட்டின் அளவினை உணர்த்துகிறது. நீல நிறக் கரைசலின் ஏற்பினை நிறமானி மற்றும் அசல் கரைசலில் பாசுபேட்டின் செறிவு ஆகியவற்றை வைத்துக் கணக்கிடலாம். மாற்றாக, பாசுபேட்டின் செறிவைக் காண லவிபாண்ட் ஒப்பீட்டளவி பயன்படுகிறது. இது ஒரு நேரடியான (ஆனால் தோராயமான) முறையாகும். பாசுபேட்டின் இருப்பின் அளவினைக் கண்டறியப் பயன்படும் இந்த முறையானது டெனிஜெசின் முறை என அழைக்கப்படுகிறது.
# பாசுபேட்டு சோதனை

## பண்பறி பகுப்பாய்வு முறை

பாசுபேட்டு அயனிகளின் இருப்பினைக் கண்டறியப் பயன்படும ஒரு எளிய பண்பறி பகுப்பாய்வு முறையானது பின்வருமாறு: பாசுபேட்டின் இருப்பு கண்டறியப்பட வேண்டிய மாதிரியானது சிறிதளவு எடுத்துக் கொள்ளப்படுகிறது. இந்த மாதிரியானது அடர் நைட்ரிக் அமிலத்துடன் சேர்த்து அமிலத்தன்மை உடையதாக மாற்றப்படுகிறது. இதனுடன் சிறிதளவு அம்மோனியம் மாலிப்டேட்டானது சேர்க்கப்படுகிறது. அம்மோனியம் பாசுபோமாலிப்டேட்டின் பிரகாசமான மஞ்சள் நிற வீழ்படிவானது பாசுபேட்டு அயனியின் இருப்பினை உணர்த்துகிறது. மென்மையாக வெப்பப்படுத்துவது வீழ்படிவு தோன்றுவதை அதிகரிக்கும். இதே சோதனையானது ஆர்சனிக்கைக் கண்டறியவும் பயன்படுகிறது. ஆர்சனிக்கிற்கான சோதனையில் மஞ்சள் நிற வீழ்படிவு தோன்றுகிறது.
# சேர்வராயன் மலை மண் பாம்பு

## சொற்பிறப்பு

இந்தப் பாம்பை முதன்முதலில் சேகரித்து ஆய்வு செய்தவர் மருத்துவர் ஜோன் ஷார்ட் என்பவர். இவர் சென்னை இராணுவத்தில் மருத்தவராக இருந்தவர். இவர் இப்பாம்பை இராணுவ கர்னலான ஹென்றி பெட்டோம் என்பவருக்கு பரிசாக வழங்க, பெட்டோம் இப்பாம்பை விவரித்தார். இப்பாம்பை முதலில் கண்டறிந்தவரான ஜோன் ஷாரின் பெயரை இணைத்து யுரோபெல்டி ஷார்ட்டி என்று பெயர் சூட்டப்பட்டது.
# உத்தனப்பள்ளி

**உத்தனப்பள்ளி** (UDDANAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# உத்தனப்பள்ளி

## மக்கள்வகைப்பாடு

ஒசூர்-இராயக்கோட்டை நெடுச்சாலையில் உள்ள இந்த ஊரானது சூளகிரியில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 299 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1091 வீடுகள் உள்ளன. கிராமத்தின் மொத்த மக்கள் தொகையானது 4691 ஆகும். இதில் ஆண்கள் எண்ணிக்கை 2387, பெண்களின் எண்ணிக்கை 2304 என உள்ளது. மக்களின் கல்வியறிவு விகிதமானது 59.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# உத்தனப்பள்ளி

## ஊரில் உள்ள கோயில்கள்

- உத்தனப்பள்ளி திம்மராயசாமி கோயில்
- உத்தனப்பள்ளி அனுமந்தராயசாமி கோயில்
# கிராட்டோச்விலைட்டு

**கிராட்டோச்விலைட்டு** *(Kratochvilite)* என்பது C<sub>13</sub>H<sub>10</sub> அல்லது (C<sub>6</sub>H<sub>4</sub>)<sub>2</sub>CH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒரு நீரகக் கரிமமான இது ஓர் அரிய கரிமக் கனிமமாகும். நிலக்கரி அல்லது பைரைட்டு களிப்பாறை படிவுகள் எரிவதால் இக்கனிமம் உருவாகிறது. அரோமாட்டிக் ஐதரோகார்பன் புளூவோரீனின் பல்லுருத்தோற்றம் கிராட்டோச்விலைட்டு என்று கருதப்படுகிறது. வெண்மை, மஞ்சள் கலந்த பழுப்பு நிறங்களில் செஞ்சாய்சதுரப் படிகங்களாக பெரும்பாலும் படிகத்திரள் படிந்த தகடுகளாக இது தோன்றுகிறது. ஒப்படர்த்தியாக 1.21 என்ற மதிப்பும் மோவின் அளவு கோல் கடினத்தன்மை மதிப்பாக 1 முதல் 2 என்ற மதிப்பும் இக்கனிமத்திற்கு கணக்கிடப்பட்டுள்ளது.  
1937 ஆம் ஆண்டு செக் குடியரசை சேர்ந்த பொகிமியாவின் நெயித்லி சுரங்கத்தில் முதன்முதலில் இக்கனிமம் கண்டறியப்பட்டது .
# மெல்லைட்டு

ஒளிகசியும் தேன் நிறத்திலான இப்படிகங்களை மெருகேற்றி ஒளிரும் பட்டைமுகப்பு ஆபரணக் கற்களாக மாற்ற முடியும். நாற்கோண நற்படிகங்களாகவும் உருவமற்ற பொதிகளாகவும் மெல்லைட்டு இயற்கையில் தோன்றுகிறது. 2 முதல் 2.5 என்ற மோவின் அளவு கோல் கடினத்தன்மை மதிப்பும் 1.6 என்ற ஒப்படர்த்தி மதிப்பும் இக்கனிமத்திற்கு கணக்கிடப்பட்டுள்ளன .  
லிக்னைட்டு கனிமத்துடன் சேர்ந்து மெல்லைட்டு கனிமம் கானப்படுகிறது. இயற்கை களிமண்ணில் வழிப்பெறுதியாக கிடைக்கும் அலுமினியத்துடன் சேர்ந்து உருவாவதாகவும் ஊகிக்கப்படுகிறது .
# அகத்தியர் ஞானப் பாடல்கள்

**அகத்தியர் ஞானப் பாடல்கள்** என்னும் நூல் சித்தர் பாடல்கள் நூல் தொகுப்பில் இடம் பெற்றுள்ள நூல்களில் ஒன்று. 49 பாடல்களைக் கொண்ட இந்த நூல் 5 பகுதிகளாகப் பிரிக்கப்பட்டுள்ளது.
# அகத்தியர் ஞானப் பாடல்கள்

## பாடல் எடுத்துக்காட்டு

1
:மனமது செம்மையானால் மந்திரம் செபிக்க வேண்டா
:மனமது செம்மையானால் வாயுவை உயர்த்த வேண்டா
:மனமது செம்மையானால் வாசியை நிறுத்த வேண்டா
:மனமது செம்மையானால் மந்திரம் செம்மையாமே  
2  
ஒருவன் என்றே தெய்வத்தை வணங்க வேணும்
:உத்தமனாய் பூமிதனில் இருக்க வேணும்
பருவமதில் சேறுபயிர் செய்ய வேணும்
:பாழிலே மனத்தை விடான் பரம ஞானி
திரிவார்கள் திருடரப்பா கோடா கோடி
:தேசத்தில் கள்ளரப்பா கோடா கோடி
வருவார்கள் அப்பனே அநேகம் கோடி
:வார்த்தையினால் பசப்புவார் திருடர் தானே  
3  
வாழாமல் உலகம் விட்டு வேடம் பூண்டு
:வயிற்றுக்காய் வாய் ஞானம் பேசிப் பேசித்
தாழ்வான குடிதோறும் இரப்பான் மட்டை
:தமை அறியாச் சண்டாளர் முழு மாடப்பா
பாழாகப் பாவிகளின் சொல் கேளாதே
:பதறாதே வயிற்றுக்காக மயங்கிடாதே
கேளாதே பேச்சு எல்லாம் கேட்டுக் கேட்டுக்
:கலங்காதே உடல் உயிர் என்று உரைத்திடாதே
# ஐடா இசுகடர் பள்ளி

**ஐடா இசுகடர் பள்ளி** (*Ida Scudder School*) இந்தியாவின் தமிழ்நாடு மாநிலத்தின் வேலூர் மாவட்டத்தில் கழிஞ்சூர் என்னும் இடத்தில் அமைந்துள்ள பள்ளியாகும். இப்பள்ளி ஒர் தனியார் நிறுவன, தங்கும் வசதியில்லா, இருபாலரும் பயிலும் பள்ளியாகும். இப்பள்ளி தேசிய அளவிலான, தனியார் இந்திய கல்வி வாரியம் இந்திய பள்ளி சான்றிதழ் தேர்வுகள் சபை கல்வியுடன் இணைந்த பள்ளி ஆகும். இங்கு ஒன்றாம் வகுப்பு முதல் மேல் நிலைக்கல்வி வகுப்புகள் வரையுள்ள பள்ளியாகும்.
# ஐடா இசுகடர் பள்ளி

## வரலாறு

இப்பள்ளி அமெரிக்க மருத்துவ மதபோதகரான டாக்டர்.ஐடா இசுகடர் அவர்களின் நினைவாக அவரின் பெயர் சூட்டப்பட்டது. வேலூரில் உள்ள கிருத்துவ மருத்துவக் கல்லூரி ஆரம்பித்து வைத்தவராவார். அக்காலகட்டத்தில் வேலூரில் ஒருசில பள்ளிகளே இருந்தது. அதனால் கிருத்துவ மருத்துவக் கல்லூரியின் ஆசிரியக் குழுவினர் சேர்ந்து 1969 ஆம் ஆண்டு சூன் 13 ஆம் தேதி தொடங்கி வைத்தனர்.
# ஐடா இசுகடர் பள்ளி

## கல்வி சார்ந்த மற்றும் கலைத்திட்ட பங்களிப்புகள்

பள்ளி மாணவர்கள் மாநில அளவிலும் மற்றும் தேசிய அளவிலும் பங்களித்து பல்வேறு பரிசுகளை வென்றுவந்தனர். 2008 ஆம் ஆண்டு ஒருங்கிணைந்த கல்வி அமைப்பின் கீழ் ஆறாம் வகுப்பு மாணவர்களுக்கான மாநில அளவிலான அறிவியல் திறமைசார் தேர்வில் இப்பள்ளி மாணவர்கள் முதல் பரிசு பெற்றனர். 2011 ஆம் ஆண்டு வேலூர் தொழில்நுட்ப பல்கலைக்கழகம் பள்ளி மாணவர்களுக்கு இடையே நடத்திய கணிதவியல் போட்டியில் இப்பள்ளி மாணவர்கள் ஒட்டுமொத்த அணிக் கோப்பையை வென்றனர். இப் போட்டியில் 25 பள்ளியில் இருந்து சுமார் 810 மாணவர்கள் பங்கு பெற்றனர். 2007-2008 ஆம் கல்வியாண்டில் இந்திய மேல்நிலைப்பள்ளி மற்றும் உயர் நிலைப்பள்ளிகளுக்கான விளையாட்டுப் போட்டிகளில் மாநில கோப்பையை கால்பந்து, தடகளப் போட்டிகளில் வென்றனர். மேலும் இந்திய பள்ளிகளுக்கு இடையே நடந்த கால்பந்து போட்டியில் பங்குபெற்று அரையிறுதிச் சுற்றில் வென்றது. சமீபத்தில் பள்ளி கூடைப்பந்து அணி ASISC போட்டியில் கலந்து கொண்டு தேசிய கூடைப்பந்து போட்டியில் வென்றனர்.
# உரோம ரிசி ஞானம்

**உரோம ரிசி ஞானம்** என்னும் நூல் சித்தர் பாடல்கள் என்னும் தொகுப்பு நூலில் காணப்படும் ஒரு சிறு நூலாகும். இதில் 13 பாடல்கள் மட்டுமே உள்ளளன. இந்த முனிவர் உடம்பு முழுவதும் தலையில் இருப்பது போல் மயிர் உடையவராக விளங்கினார் போலும்.
# உரோம ரிசி ஞானம்

## பாடல் எடுத்துக்காட்டு

1  
மூலவட்டம் ஆன குரு பாதம் காப்பு
:முத்திக்கு வித்தான முதலே காப்பு
மேலவட்டம் ஆன பரப்பிரமம் காப்பு
:வேதாந்தம் கடந்து நின்ற மெய்யே காப்பு
காலவட்டம் தங்கி மதி அமுதப் பாலைக்
:கண்டுபசி ஆற்றி மனக்கவடு நீக்கி
ஞாலவட்டம் சித்தாடும் பெரியோர் பாதம்
:நம்பினதால் உரோமன் என்பேர் நாயன்றானே  
2  
மூடாமல் சிறிது மனப்பாடம் பண்ணி
:முழுதும் அவன் வந்தது போல் பிரசங்கித்து
வீடேதிங்கு உடலேது யோகம் ஏது
:வீண் பேச்சாச் சொல்லி அல்லோ மாண்டு போனார்
காடேறி மலையேறி நதிகள் ஆடிக்
:காய்கிழங்கு சருகுதின்று காமத் தீயால்
சூடேறி மாண்டவர்கள் கோடா கோடி
:சொரூப முத்தி பெற்றவர்கள் சுருக்கம் ஆச்சே
# உத்தண்டி

**உத்தண்டி** என்ற புறநகர், தமிழ்நாட்டின் சென்னை மாவட்டம், சோழிங்கநல்லூர் வட்டம், பெருநகர சென்னை மாநகராட்சிக்குட்பட்ட பகுதியாகும். இது கிழக்குக் கடற்கரைச் சாலையில் அமைந்துள்ளது. இதன் அஞ்சல் சுட்டு எண் 600119 ஆகும். முன்னர் இது காஞ்சிபுரம் மாவட்டத்தின், சோழிங்கநல்லூர் வட்டத்தின் ஒரு பகுதியாக இருந்தது.
# உத்தண்டி

## அமைவிடம்

உத்தண்டி, கடல் மட்டத்திலிருந்து சுமார் 20.62 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.
# உத்தண்டி

## அரசியல்

உத்தண்டி பகுதியானது, சோழிங்கநல்லூர் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, தென் சென்னை மக்களவைத் தொகுதி சார்ந்தது.
# ஜல்லடியான்பேட்டை

**ஜல்லடியான்பேட்டை**, தமிழ்நாட்டின் சென்னை மாவட்டம், சோழிங்கநல்லூர் வட்டம், பெருநகர சென்னை மாநகராட்சியின் 191-ஆவது வார்டில், மேடவாக்கம் பகுதியில் உள்ளது. இதன் அஞ்சல் சுட்டு எண் 600 100 ஆகும். இதன் அருகமைந்த தலைமை அஞ்சலகம் பள்ளிக்கரணையில் உள்ளது.  
முன்னர் இது காஞ்சிபுரம் மாவட்டத்தின், சோழிங்கநல்லூர் வட்டத்தின் பகுதியாக இருந்தது. ஜல்லடியன்பேட்டை சோழிங்கநல்லூர் சட்டமன்ற தொகுதிக்கு உட்பட்டதாகும்.
# உள்ளகரம்

**உள்ளகரம்**, தமிழ்நாட்டின், சென்னை மாவட்டததில் உள்ள சோழிங்கநல்லூர் வட்டத்தில் இருக்கும் வருவாய் கிராமம் ஆகும். தற்போது இப்பகுதி பெருநகர சென்னை மாநகராட்சியுடன் இணைக்கப்பட்டுள்ளது. இதனருகே வேளச்சேரி, மடிப்பாக்கம், ஆதம்பாக்கம் உள்ளது. சோழிங்கநல்லூர் சட்டமன்ற தொகுதிக்கு உட்பட்டதாகும்.  
முன்னர் இது காஞ்சிபுரம் மாவட்டத்தின், சோழிங்கநல்லூர் வட்டத்தின் பகுதியாக இருந்தது.
# சீவரம்

**சீவரம்**, தமிழ்நாட்டின் சென்னை மாவட்டததில் உள்ள சோழிங்கநல்லூர் வட்டத்தில் இருக்கும் வருவாய் கிராமம் ஆகும். தற்போது இப்பகுதி பெருநகர சென்னை மாநகராட்சியுடன் இணைக்கப்பட்டுள்ளது. இதனருகே அமைந்த பகுதிகள் துறைப்பாக்கம், குமரன் நகர், சாய்நகர், சுப்பராயன் நகர் ஆகும்.  
முன்னர் இது காஞ்சிபுரம் மாவட்டத்தின், சோழிங்கநல்லூர் வட்டத்தின் பகுதியாக இருந்தது
# திருமூல நாயனார் ஞானம்

**திருமூல நாயனார் ஞானம்** என்பது ஒரு சிறிய நூல். இது சித்தர் பாடல்கள் என்னும் தொகுப்பு நூலில் உள்ளது. திருமந்திரம் பாடிய திருமூலர் வேறு. இவர் வேறு. ஞானம் பாடிவர் பிற்காலச் சித்தர். திருமந்திரம் பாடியவர் முற்காலச் சித்தர் திருமூல நாயனார் ஞானம் என்னும் நூலில் 11 பாடல்கள் மட்டுமே உள்ளன. அவை விருத்தம் என்னும் யாப்பு வகையில் அமைந்த பாடல்கள். பதிப்பில் காணப்படும் பாடல்களில் சில மூன்று அடிகள் கொண்டுள்ளன. காரணம் விளங்கவில்லை. விருத்த யாப்பில் நான்கு அடிகள் இருக்கவேண்டும்.
# திருமூல நாயனார் ஞானம்

## பாடல் எடுத்துக்காட்டு

அடியாகி அண்டர் அண்டத்து அப்பால் ஆகி
:அகாரம் எனும் எழுத்ததுவே பாதமாகி
முடியாகி நடுவாகி மூலம் தன்னில்
:முப்பொருளும் தானாகி முதலுமாகிப்
படியாய் முப்பாழற்றுப் படிக்கும் அப்பால்
:படி கடந்த பரஞ்சோதிப் பதியும் ஆகி
அடியாகும் மூலம் அதே அகாரமாகி
:அவன் அவளாய் நின்ற நிலை அணுவதாமே  
;விளக்கம்  
இறைவன் அண்டத்ததின் அடிவேராக இருக்கிறான்.  
அண்டத்துக்கு அப்பாலும் அவனே இருக்கிறான்.  
அகர எழுத்துப் பாதமாக இருக்கிறான்.  
தோற்றம், வளர்ச்சி, அழிவு நிலைகளில் இருக்கும் முப்பொருளும் தனாகவே இருக்கிறான்.  
முதல், முன்னேறும் படிகள், இருள் ஒளி இரண்டுமில்லா வெளி என்னும் மூன்று பாழ்நிலை வடிவங்களாகவும் இருக்கிறான்.  
மூன்று பாழ்நிலை வடிவங்கள் இல்லாதவனாகவும் இருக்கிறான்.  
மூன்று படிநிலைகளைக் கடந்த பரஞ்சோதி இருப்பாகவும் இருக்கிறான்.  
அடி, மூலம் என்பவையே அகரம்.  
அவன், அவள் என்னும் அணு நிலையில் இருக்கிறான்.  
இது திருமூல நாயனார் காட்டும் ஞானம்.
# அதிக வசூல் செய்த நேபாளத் திரைப்படங்களின் பட்டியல்

**கோலிவுட் திரைப்படத்துறை** என அழைக்கப்படும் நேபாளத் திரைத்துறையின் அதிக வசூல் செய்தத் திரைப்படங்களின் பட்டியல் இது ஆகும்.
# அதிக வசூல் செய்த நேபாளத் திரைப்படங்களின் பட்டியல்

## அதிக வசூல் செய்த நேபாள படங்கள்

<div>
: *பின்னணி வண்ணம் தற்போது சினிமாவில் இருக்கும் படங்கள் குறிக்கின்றன*
</div>
| 1 | சாக்கா பஞ்சா 3 | छक्का पन्जा ३ | 2075 | தீபா நிரௌலா | **रु 18 கோடி** |
| --- | --- | --- | --- | --- | --- |
| 2 | *சாக்கா பஞ்சா* | छक्का पन्जा | 2071 | தீபா நிரௌலா | रु 16 கோடி |
| 3 | *சாக்கா பஞ்சா 2* | छक्का पन्जा २ | 2074 | தீபா நிரௌலா | रु 14 கோடி |
| 4 | சத்ரூ கேட் | सत्रु गते | 2074 | பிரதீப் பட்ராய் | रु 12 கோடி |
| 5 | கோஹிநூர் | कोहिनुर | 2071 | ஆகாஷ் அதிகாரி | रु 10.2 கோடி |
| 6 | பிரேம் கீத் 2 | प्रेम गीत २ | 2074 | ராம் சரன் பதக் | रु 8.40 கோடி |
| 7 | எ மீரோ ஹஜூர் 2 | ए मेरो हजुर २ | 2074 | ஜரானா தபா | रु 8 கோடி |
| 8 | எ மீரோ ஹஜூர் 3 | ए मेरो हजुर ३ | 2075 | ஜரானா தபா | रु 7.85 கோடி |
| 9 | மா யெஸ்டோ கீத் காச்சு | म यस्तो गीत गाउँछु | 2074 | சுதர்சன் தபா | रु 7.60 கோடி |
| 10 | *லூட் 2* | लुट २ | 2073 | நிஸ்கல் பாச்சட் | रु 7.5 கோடி |
| 11 | காஞ்சி | कान्छी | 2074 | ஆகாஷ் அதிகாரி | रु 7 கோடி |
| 12 | *டிரீம்ஸ்* | ड्रिम्स | 2072 | திவாகர் பட்டாராய் | रु 6.5 கோடி |
| 13 | கிரீ | कृ | 2074 | சுரேந்திர பவுடல் | रु 6 கோடி |
| *தீ பிளாக் ஹென்* | कालो पोथी | 2073 | மின் பகதூர் பம் |  |  |
| *கஜலூ* | गाज्लु | 2073 | ஹெம் ராஜ் |  |  |
| 16 | நயி நபன்னு லா 5 | नाइ नभन्नु ल ५ | 2075 | பிகாஷ் ஆச்சார்யா | रु 5.30 கோடி |
| *கபடி கபடி* | कबड्डि कबड्डि | 2072 | ராம் பாபு குருங்க் |  |  |
| 17 | *நயி நபன்னு லா 2* | नाइ नभन्नु ल २ | 2071 | பிகாஷ் ஆச்சார்யா | रु 5.15 கோடி |
| 18 | யாத்ரா | यात्रा | 2075 | சாம்ராட் சாக்யா | रु 5 கோடி |
| இன்டு மின்டு லண்டன் மா | इन्टु मिन्टु लन्डनमा | 2075 | ரேனஷா பன்டவா ராய் |  |  |
| 20 | *லில்லி பில்லி* | लिलि बिलि | 2074 | மிலன் சாம்ஸ் | रु 4.40 கோடி |
| - |  |  |  |  |  |
# முகலிவாக்கம்

**முகலிவாக்கம்** (*Mugalivakkam*) , தமிழ்நாட்டின், சென்னை மாவட்டததில் உள்ள ஆலந்தூர் வட்டத்தில் இருக்கும் பெருநகர சென்னை மாநகராட்சியின் ஒரு பகுதியாகும். இது எழும்பூருக்கு தென்மேற்கே 17 கி.மீ. தொலைவில், உள்ளது.
# முகலிவாக்கம்

## அமைவிடம்

இதன் வடக்கில் போரூர், தெற்கிலும், தென்கிழக்கிலும் மீனம்பாக்கம், வடகிழக்கில் இராமாபுரம் உள்ளது. இதன் அருகமைந்த தொடருந்து நிலையம், 6 கி.மீ. தொலைவில் உள்ள கிண்டியில் உள்ளது. முகலிவாக்கத்திலிருந்து போரூர் 2 கி.மீ. தொலைவிலும்; கத்திப்பாரா சந்திப்பு 5 கி.மீ. தொலைவிலும் உள்ளது.
# முகலிவாக்கம்

## அண்மை வளர்ச்சிகள்

முகலிவாக்கம் சென்னையில் வளர்ந்து வளரும் நகரப்பகுதியாகும். இப்பகுதியில் பன்னாட்டு நிறுவனங்கள் இயங்குவதால், பல அடுக்குமாடி குடியிருப்புகள் பெருகிவருகிறது.
# முகலிவாக்கம்

## கல்வி நிறுவனங்கள்

- ஒமேகா பன்னாட்டுப் பள்ளி
- பொன் வித்தியாஷ்ரம்
- பத்ம சேசாத்திரி பால பவன்
- புனித ஆன் மேனிலைப் பள்ளி
- அரசு உயர்நிலைப்பள்ளி
- எம்.கே.எம். மேனிலைப் பள்ளி
# மௌலிவாக்கம்

**மௌலிவாக்கம்** (*Moulivakkam*), தமிழ்நாட்டின் சென்னை மாவட்டத்திலுள்ள ஆலந்தூர் வட்டத்தில் இருக்கும் ஒரு வருவாய் கிராமம் ஆகும். மேலும் இது பெருநகர சென்னை மாநகராட்சியின் ஒரு பகுதியாக உள்ளது.  
முன்னர் இப்பகுதி காஞ்சிபுரம் மாவட்டத்தின் ஆலந்தூர் வட்டத்தில் இருந்தது. பின்னர் சென்னை மாவட்டத்துடன் இணைக்கப்பட்டது.
# மௌலிவாக்கம்

## அமைவிடம்

இது எழும்பூரிலிருந்து, ஆற்காடு செல்லும் சாலையில், சென்னை நகரத்திற்கு தென்மேற்கே 18 கி.மீ. தொலைவில் உள்ளது.
# மௌலிவாக்கம்

## அருகமைந்த பகுதிகள்

மௌலிவாக்கத்திற்கு வடக்கில் போரூர், தெற்கில் கோலப்பாக்கம், கிழக்கில் முகலிவாக்கம், தென்கிழக்கில் மணப்பாக்கம் உள்ளது.  
அருகமைந்த தொடருந்து நிலையம் 6 கி.மீ. தொலைவில் உள்ள கிண்டியில் உள்ளது.  
போரூர் சந்திப்பு 3 கி.மீ. தொலைவிலும்; கத்திப்பாரா சந்திப்பு 5 கி.மீ. தொலைவிலும் உள்ளது.
# கிளைசினமைடு

**கிளைசினமைடு** *(Glycinamide)* என்பது C<sub>2</sub>H<sub>6</sub>N<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். கிளைசின் என்ற அமினோ அமிலத்தின் அமைடு வழிப்பெறுதியே கிளைசினமைடு ஆகும்.  
கிளைசினமைடின் ஐதரோகுளோரைடு உப்பான கிளைசினமைடு ஐதரோகுளோரைடு குட்சுவின் தாங்கல்கள் பட்டியலில் இடம்பெறும் ஒரு தாங்கலாகும். உயிர்வேதியியல் ஆய்வுகளில் பயன்படும் அளவுக்கு உடலியல் வீச்சுக்கேற்ற pH மதிப்பு இதற்கு உள்ளது. கிளைசினமைடு ஐதரோகுளோரைடின் காடித்தன்மை எண் (pKa) 20 பாகை செல்சியசு வெப்பநிலையில் 8.20 என்ற உடலியல் pH மதிப்புக்கு அருகில் உள்ளது. இக்காடித்தன்மை மதிப்பு கிளைசினமைடு ஐதரோகுளோரைடை உயிரணு வளர்ப்புக்கு பயனுள்ளதாக மாற்றுகிறது. மேலும் இதன் ΔpKa/°செல்சியசு மதிப்பு -0.029 ஆகும். நீரில் இவ்வுப்பின் கரைதிறன் 0 ° செல்சியசில் 6.4 மோல்/லிட்டர் ஆகும்.  
பியூரின் உயிர்த் தொகுப்பு வினையில் இடைநிலை விளைபொருளாகத் தோன்றும் கிளைசினமைடு ரிபோநியூக்ளியோடைடு தயாரிப்புக்குரிய ஒரு வினைபொருளாக இச்சேர்மம் பயன்படுகிறது .
# கார்பாக்சமைடு

**கார்பாக்சமைடுகள்** *(carboxamides )* என்பவை கரிம வேதியியலில் R-CO-NR'R′′ என்ற பொது மூலக்கூற்று வாய்ப்பாட்டால் விவரிக்கப்படும் வேதி வினைக்குழுக்களைக் குறிக்கும். வாய்ப்பாட்டில் இடம்பெற்றுள்ள R, R', R′′ என்பவை கரிம பதிலிகள் அல்லது ஐதரசன் அணுவைக் குறிக்கின்றன. இவ்வகை குழுவை அமினோ கார்பனைல்கள் என்ற பெயராலும் அழைக்கலாம் .  
அசுபரகீன், குளுட்டமீன் உள்ளிட்ட அமினோ அமிலங்கள் அவற்றின் வாய்ப்பாட்டில் கார்பாக்சமைடு குழுவைப் பெற்றுள்ளன. கார்பனைல் ஆக்சிசன், -NH2 குழுவின் ஐதரசன் பிணைப்பு உருவாகும் தன்மைக்கேற்பவே கார்பாக்சமைடு குழுவின் பண்புகளும் வினைத்திறனும் தோன்றுகின்றன. மேலும், கார்பாக்சமைடிலுள்ள கார்பன் அணுவானது குறைவாக ஆக்ரமித்துள்ள மூலக்கூற்று சுற்றுப்பாதையைப் பெற்றுள்ளது. அதாவது கார்பன்-ஆக்சிசன் பிணைப்பு வலிமையை பலவீனப்படுத்தும் நைட்ரசன் அணுவின் மீதுள்ள பிணைப்பில் ஈடுபடாத தனி இணை எலக்ட்ரான் அடர்த்தியை ஏற்றுக்கொள்ளும் தன்மையைக் கொண்டுள்ளது என்றும் கூறலாம்.  
எளிய கார்பாக்சமைடுகள்
- அசிட்டமைடு
- பென்சமைடு
# கொக்கி வாள்

**கொக்கி வாள்**, **இரட்டை கொக்கிகள்**, ***ஃபூ டாவோ***, ***ஹூ தொ கவு*** (புலித் தலைக் கொக்கி) அல்லது ***ஷூவாங் கோவ்*** என்பது ஒரு சீன ஆயுதம் ஆகும். இது பாரம்பரியமாக சீன வடக்குபாணி தற்காப்புக் கலை மற்றும் உஷூ சண்டைக் கலையுடன் தொடர்புடையது, ஆனால் இப்போது பெரும்பாலும் தென் பாணிக் கலையிலும் இது பயன்படுத்தப் படுகிறது.
# கொக்கி வாள்

## பின்னணி

கொக்கி வாட்கள் குறித்த நம்பகமான தகவல்கள் அரிதாகவே உள்ளன. இது சில சமயம் பண்டைய ஆயுதம் என்று கிறிப்பிடப்படுகிறது. இது சொங் வம்ச காலத்திலிருந்து உள்ளதாகவும் அல்லது அதற்கும் முந்தைய போரிடும் நாடுகள் காலத்தைச் சேர்ந்ததாகவும் குறிப்பிடப்படுகிறது. இது குறித்த மிகப் பழமையான எடுத்துக்காட்டுகளும் கலைச் சித்திரங்களும் சிங் காலத்திற்கு பிந்தையதாகவே உள்ளன. அவற்றைக் கொண்டு பார்க்கையில் இவை உண்மையில் அண்மைய வடிவமைப்பைச் சேர்ந்ததாகவே கருத இடமுண்டு. இது பொதுமக்கள் பயன்படுத்திய ஆயுதமாக, சீன ஆயுதங்கள் பற்றிய உத்தியோகபூர்வ பட்டியல்களில் எதிலும் காணப்படவில்லை. இதை பயன்படுத்த தேவையான பயிற்சி போன்றவையானது, இந்த ஆயுதம் மிக அரிதாகத்தான் பயன்படுத்தப்பட்டு வந்துள்ளது என்பதை வலுவாக தெரிவிக்கின்றன.
# கொக்கி வாள்

## பண்புகள்

"புலி கொக்கி வாள் " அல்லது *கியான் கன் ரி ய்யூ டாவோ* (அதாவது "சொர்கம் மற்றும் புவி, கதிரவன் மற்றும் நிலவு வாள்" ) என்றும் அழைக்கப்படும் இந்த ஆயுதங்கள், ஜியான் போன்ற கூர்மையான வாளாக இருக்கும், சிலசமயம் இது தடிமனானதாகவோ அல்லது சில சமயம் இதன் முனையில் உள்ள கொக்கியானது ( ஆட்டு இடையரின் வளை கோலை ஒத்த) கூர்மையற்றதாக இருக்கும். இதைப் பயன்படுத்தும் வீரர்களில் பெரும்பாலானவர்கள் இதை பட்டாம்பூச்சி வாள் பாணியில் இரட்டை வாள்களையே பயன்படுத்துகின்றனர். இந்த வாள் முனையில் உள்ள கொக்கியானது எதிராளியின் ஆயுதத்தைக் கைப்பற்றவோ அல்லது எதிராளியின் காலை இழுந்து தள்ளிவிடவோ பயன்படுத்தப்படுகிறது.  
கொக்கி வாளானது ஐந்து கூறுகளைக் கொண்டுள்ளது:  
- வாளின் பின்பகுதியானது சாதாரண வாளாக பயன்படுகிறது.
- வாள் முனையில் உள்ள கொக்கியானது எதிரிகளின் ஆயுதங்களைக் கைப்பற்றி நிராயுதபாணியாக்க பயன்படுத்தப்படுகிறது.
- வாளின் கைப்பிடி முனையானது கூர்மையானதாக உள்ளது.
- கைப்பிடியைப் பிடித்துள்ள கையை பாதுகாக்கும் வகையில் பிறைவடிவ முன் வளைவு உள்ளது. இந்த வளைவின் வெளிப்பகுதியானது வெட்ட பயன்படும் ஆயுதமாக கூர்மையானதாக இருக்கும்.
- இரட்டையாக கொக்கிவாளைப் பயன்படுத்துபவர்கள், ஒரு கொக்கி வாளின் முனையில் இன்னொரு கொக்கிவாளை மாட்டி சுழற்ற இயலும். இதனால் வாளின் முனையில் ஊசலாடும் இன்னொரு வாளையும் சேர்ந்து, வாளை கிட்டத்தட்ட ஆறு அடி நீண்ட வாளாக மாற்ற இயலும்.
# பென்சமைடு

**பென்சமைடு** *(Benzamide )* என்பது C<sub>6</sub>H<sub>5</sub>C(O)NH<sub>2</sub>.என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் பென்சாயிக் அமிலத்தினுடைய ஓர் எளிய அமைடு வழிப்பெறுதியாகும். தண்ணிரீல் இச்சேர்மம் சிறிதளவு கரைகிறது. ஆனால் பல கரிமக் கரைப்பான்களில் நன்றாகக் கரைகிறது. எண்ணற்ற பதிலீடு செய்யப்பட்ட பென்சமைடுகள் அறியப்படுகின்றன.
# கெல்லெரின் வினைக்காரணி

**கெல்லெரின் வினைக்காரணி** (Keller's reagent) இரண்டு வேறுபட்ட அமிலங்களின் கலவைகளில் ஒன்றாக இருக்கலாம்.  
உலோகவியலில் கெல்லெரின் காணி என்பது நைட்ரிக் காடி, ஐதரோகுளோரிக் அமிலம், மற்றும் ஐதரோபுளோரிக் அமிலம் ஆகியவற்றின் கலவை ஆகும். இந்தக் காரணி அலுமினிய உலோகக்கலவைகளில் அவற்றின் பரப்பெல்லைகள் மற்றும் திசைசார் அமைப்புகளை வெளிப்படுத்த பயன்படும் தொழில்முறை அரிப்பொறிப்பு செய்ய பயன்படுகிறது. அமெரிக்காவைச் சார்ந்த அல்கோவா என்ற நிறுவனத்தைச் சார்ந்த ஈ. எச். டிக்ஸ் மற்றும் ஃப்ரெட் கெல்லெர் ஆகியோர் 1920 களின் பிற்பகுதிகளிலும் அல்லது 1930 களின் தொடக்கதிலும் இந்த உத்தியை உலகத்திற்கு அறிவித்த முன்னோடிகளாய் இருந்ததன் காரணமாக இந்தக் காரணி சில நேரங்களில் டிக்ஸ்–கெல்லெர் காரணி எனவும் அழைக்கப்படுகிறது.  
கரிம வேதியியலில், கெல்லெரின் காரணி என்பது நீரற்ற, தூய அசிட்டிக் அமிலம், அடர் கந்தக அமிலம் மற்றும் சிறிய அளவிலான பெர்ரிக் குளோரைடு ஆகியவற்றின் கலவையும், ஆல்கலாய்டுகளைக் கண்டறியப் பயன்படும் ஒரு வேதிக்காரணியுமாகும். இந்த வினைக்காரணியானது பல்வேறு வண்ணங்களை விளைபொருள்களாக உருவாக்கும் வினைகளின் வழியாக இதர ஆல்கலாய்டுகளைக் கண்டறியவும் பயன்படுத்தப்படுகிறது. இதய அழுத்த நோய்க்குப் பயன்படும் ஒரு வகை மருந்தான டிஜிடாலிசு என்பதன் முதன்மையான பகுதிப்பொருட்களைக் கண்டறிவதில் இதன் பயன்பாட்டைக் கான் குறிப்பிடுகிறார். 19 ஆம் நூற்றாண்டின் பிற்பகுதியில் டிஜிடாலிசைப் பற்றிய ஆய்விற்கு சி. சி. கெல்லெர் மற்றும் எச். கிலியானி ஆகியோர் டிஜிடாலிசு என்பதைப் பற்றி ஆய்விட இந்த வினைக்காரணியைப் பயன்படுத்தும் வினையானது பயன்படுத்தப்பட்டதால் இந்த வினை கெல்லெர்-கிலியானி வினை எனவும் அழைக்கப்படுகிறது.
# கிலாலைட்டு

**கிலாலைட்டு** *(Gilalite)* என்பது Cu<sub>5</sub>Si<sub>6</sub>O<sub>17</sub>•7(H<sub>2</sub>O).. கண்டறியப்பட்ட இடத்தின் பெயரே கனிமத்திற்கும் சூட்டப்பட்டது. நெவேதா மாநிலத்தின் கிளார்க் மாகாணம், பிரேசில் நாட்டின் சியாரா மாநில யுவாசெய்ரோ டூ நோர்ட்டி என்ற நகரத்திலும், கிரீசு நாட்டின் அட்டிகா பிரதேசத்திலுள்ள லேவ்ரியான் மாவட்டத்தில் உலோகக் கசடுகளிலும் கிலாலைட்டு காணப்படுவதாக அறியப்படுகிறது என்ற குறியீட்டால் அடையாளப்படுத்துகிறது.
# உலகம், சூளகிரி வட்டம்

**உலகம்** (ULAGAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# உலகம், சூளகிரி வட்டம்

## மக்கள்வகைப்பாடு

இந்த ஊரானது சூளகிரியில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 26 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1031 வீடுகள் உள்ளன. கிராமத்தின் மொத்த மக்கள் தொகையானது 4242 ஆகும். இதில் ஆண்கள் எண்ணிக்கை 2183, பெண்களின் எண்ணிக்கை 2059 என உள்ளது. மக்களின் கல்வியறிவு விகிதமானது 51.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# உல்லட்டி

**உல்லட்டி** (ULLATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# உல்லட்டி

## மக்கள்வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 737 வீடுகள் உள்ளன. கிராமத்தின் மொத்த மக்கள் தொகையானது 3311 ஆகும். இதில் ஆண்கள் எண்ணிக்கை 1762, பெண்களின் எண்ணிக்கை 1549 என உள்ளது. மக்களின் கல்வியறிவு விகிதமானது 49.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வானமங்கலம்

**வானமங்கலம்** (VANAMANGALAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# வானமங்கலம்

## மக்கள்வகைப்பாடு

இந்த ஊரானது சூளகிரியில் இருந்து 19 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 52 கிலோமீட்டர் தொலைவிலும், மாநிலத் தலைநகரான சென்னையில் இருந்து 293 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 120 வீடுகள் உள்ளன. கிராமத்தின் மொத்த மக்கள் தொகையானது 569 ஆகும். இதில் ஆண்கள் எண்ணிக்கை 285, பெண்களின் எண்ணிக்கை 284 என உள்ளது. மக்களின் கல்வியறிவு விகிதமானது 59.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வானமங்கலம்

## ஊரில் உள்ள கோயில்கள்

- வானமங்கலம் பசுவேஸ்வரர் கோயில்
# வெங்டேசபுரம்

**வெங்டேசபுரம்** (VENKATESAPURAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# வெங்டேசபுரம்

## மக்கள்வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 650 வீடுகள் உள்ளன. கிராமத்தின் மொத்த மக்கள் தொகையானது 2873 ஆகும். இதில் ஆண்கள் எண்ணிக்கை 1484, பெண்களின் எண்ணிக்கை 1389 என உள்ளது. மக்களின் கல்வியறிவு விகிதமானது 57.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஊர்-நம்மு

மன்னர் ஊர்-நம்மு கட்டிய சந்திர தேவதைக்கான கோயில்]]  
வில் மூன்றாவது ஊர் வம்ச இராச்சியமும், அதன் தாக்கத்தை ஏற்படுத்திய பிரதேசங்களைக் காட்டும் வரைபடம்]]  
**ஊர்-நம்மு** (**Ur-Nammu** or **Ur-Namma**, **Ur-Engur**, **Ur-Gur**), சுமேரியம்: , (கிமு 2047- கிமு 2030), அக்காடியப் பேரரசின் ஆட்சிக்குப் பின்னர் கீழ் மெசொப்பொத்தேமியாவின் சுமேரியாவில் மூன்றாவது ஊர் வம்சத்தை நிறுவியவரும், ஊர் நகர அரசை 18 ஆண்டு காலம் ஆட்சி செய்த மன்னரும் ஆவார். இவர் சந்திரக் கடவுளுக்கு எழுப்பிய ஊரின் சிகூரட் கோயில் உலகப் பாரம்பரியக் களங்களில் ஒன்றாகும்.  
மன்னர் ஊர் நம்மு இயற்றிய சட்டத் தொகுப்பு இயற்றியது, ஊர் நகர அரசை கட்டி எழுப்பியது மற்றும் ஊரின் சிகூரட் கோயில் நிறுவியதே இவரது ஆட்சியின் சிறப்பம்சம் ஆகும்.
# ஊர்-நம்மு

## ஆட்சிக்காலம்

மூன்றாவது ஊர் வம்சத்தை நிறுவிய மன்னர் ஊர்-நம்மு மெசொப்பொத்தேமியாவின் லகாசு, உரூக், நிப்பூர், எரிது, கிஷ், லார்சா நகர இராச்சியங்களை கைப்பற்றி ஆண்டார்.  
மன்னர் ஊர்-நம்மு, ஊர் நகரத்தில் சுமேரிய கடவுள்களுக்காக பல உயர்ந்த கோயில்களை நிறுவினார்
# ஊர்-நம்மு

## இதனையும் காண்க

- பண்டைய அண்மை கிழக்கின் நகரங்கள்
- சுமேரியா
- மெசொப்பொத்தேமியா
# அதிக வசூல் செய்த விளையாட்டுத் திரைப்படங்கள்

இப்பட்டியல் விளையாட்டுக் கதையை மையமாக கொண்டு எடுக்கப்பட்ட படங்களில் அதிக வசூல் செய்த படங்களின் பட்டியலாகும்.
# அதிக வசூல் செய்த விளையாட்டுத் திரைப்படங்கள்

## அதிக வசூல் செய்த படங்களில் விளையாட்டு

| 1 | *ஃபாரஸ்ட் கம்ப்* | 1994 | $677,945,399 | அமெரிக்கா |
| --- | --- | --- | --- | --- |
| 2 | *கார்ஸ் 2* | 2011 | $562,110,557 |  |
| 3 | *கார்ஸ்* | 2006 | $462,216,280 |  |
| 4 | *கார்ஸ் 3* | 2017 | $383,930,656 |  |
| 5 | *தி கராட்தே கிட்* | 2010 | $359,126,022 | சீனா/அமெரிக்கா/ஹாங் காங் |
| 6 | *தங்கல்* | 2017 | $340,000,000 | இந்தியா |
| 7 | *தி பிளைன்ட் சைட்* | 2009 | $309,208,309 | அமெரிக்கா |
| 8 | *ராக்கி IV* | 1985 | $300,473,716 |  |
| 9 | *ரியல் ஸ்டீல்* | 2011 | $299,268,508 |  |
| 10 | *டர்போ* | 2013 | $282,570,682 |  |
| 11 | *ராக்கி III* | 1982 | $270,000,000 |  |
| 12 | *xXx* | 2002 | $277,448,382 |  |
| 13 | *ஜெர்ரி மேக்குய்ர்* | 1996 | $273,552,592 |  |
| 14 | *பிளேன்ஸ்* | 2013 | $239,258,712 |  |
| 15 | *ஸ்பேசு ஜாம்* | 1996 | $230,418,342 |  |
| 16 | *ராக்கி* | 1976 | $225,000,000 |  |
| 17 | *மில்லியன் டாலர் பேபி* | 2004 | $216,763,646 |  |
| 18 | *கிரீட் II* | 2018 | $202,613,077 |  |
| 19 | *ராக்கி II* | 1979 | $200,182,160 |  |
| 21 | *தி வாட்டர்பாய்* | 1998 | $185,991,646 |  |
| 22 | *கிரீட்* | 2015 | $173,567,581 |  |
| 23 | *டாட்ஜ்பால்:உண்மையான அன்டர்டாக் கதை* | 2004 | $167,722,310 |  |
| 24 | *போக்கிமான்:தி முதல் மூவி* | 1998 | $163,644,662 | ஜப்பான் |
| 25 | *டல்லாதெகா நைட்ஸ்:தி பல்லட் ஆப் ரிக்கி பாபி* | 2006 | $162,966,177 | அமெரிக்கா |
| 26 | *தி பாஸ்ட் அண்ட் தி ப்யூரியஸ் : டோக்கியோ டிரிஃப்ட்* | 2006 | $158,468,292 | ஜெர்மணி/அமெரிக்கா |
| 27 | *ஐபி மனிதன் 3* | 2015 | $157,300,954 | ஹாங் காங் |
| 28 | *ராக்கி பால்போ* | 2006 | $155,720,088 | அமெரிக்கா |
| 29 | *கூல் ரன்னிங்க்ஸ்* | 1993 | $154,856,263 |  |
| 30 | *சர்ஃப்ஸ் அப்* | 2007 | $149,044,513 | } |
# தங்க ராஸ்பெரி விருது

**தங்க ராஸ்பெர்ரி விருதுகள்** ( **ராஸ்ஸீஸ்** மற்றும் **ராஸ்ஸி விருதுகள்** போன்ற பெயர்களாலும்) ஒரு நையாண்டி விருது ஆகும். இவ்விருது திரைத்துறையில் பணியாற்றியிருந்த ஜான் ஜே. பி. வில்சன் மற்றும் மோ மர்பி ஆகியோரால் லாஸ் ஏஞ்சல்ஸில் வருடா வருடம் வழங்கப்படுகிறது. ராஸ்ஸி விருதுகள் வழங்கும் விழா அகாடமி விருதுகள் விழாவிற்கு ஒரு நாள் முன்னதாக நடைபெரும். இவ்விருது திரைத் துறையில் மோசமான செயல்திறனை வெளிபடுத்தியவர்களுக்கு வழங்கப்படும்.  
முதல் தங்க ராஸ்பெரி விருதுகள் விழா லாஸ் ஏஞ்சல்ஸில் ஜான் ஜே. பி. வில்சனின் வீட்டில், மார்ச் 31, 1981 அன்று நடைபெற்றது. அங்கு முதல் மோசமான படத்திற்கான விருது **கான்ட் ஸ்டாப் தி ம்யூசிக்** படத்திற்கு வழங்கப்பட்டது.
# தங்க ராஸ்பெரி விருது

## வடிவம்

தங்க ராஸ்பெரி விருதுக்கான விருது வென்றவர்களை தீர்மானிக்க தங்க ராஸ்பெர்ரி விருது அறக்கட்டளைக்கு பணமளிக்கும் சந்தாதாரர்கள் சிலவற்றை பரிந்துரை செய்து வாக்களிப்பர்.
# தங்க ராஸ்பெரி விருது

## விருது வென்றவர்கள்

பெரும்பாலான ராஸ்பெர்ரி விருது வென்றவர்கள் தங்கள் விருதுகளை பெற விழாவில் கலந்து கொள்ளமாட்டார்கள். டாம் கிரீன் (மோசமான நடிகர் / மோசமான இயக்குநர்), ஹாலே பெர்ரி மற்றும் சாண்ட்ரா புல்லக் (மோசமான நடிகை), மைக்கேல் பெர்ரிஸ், ஜே.டி. ஷாபிரோ (மோசமான திரைக்கதை) மற்றும் பால் வெர்ஹோவன் (மோசமான இயக்குநர்) ஆகியயோர் குறிப்பிடத்தக்க விதிவிலக்குகளாவர்.
# தங்க ராஸ்பெரி விருது

## விருது பிரிவுகள்

**தற்போதைய விருதுகள்**  
- மோசமான படம் : 1980 முதல் தற்போது வரை
- மோசமான இயக்குநர் : 1980 முதல் தற்போது வரை
- மோசமான நடிகர் : 1980 முதல் தற்போது வரை
- மோசமான நடிகை : 1980 முதல் தற்போது வரை
- மோசமான துணை நடிகர் : 1980 முதல் தற்போது வரை
- மோசமான துணை நடிகை : 1980 முதல் தற்போது வரை
- மோசமான திரைக்கதை : 1980 முதல் தற்போது வரை
- மோசமான திரை காம்போ : 2013 முதல் தற்போது வரை
- ராஸ்ஸி ரீடிமர் விருது : 2014 to present
# அருவாள்

**அருவாள்** அல்லது **அரிவாள்** அல்லது **கொடுவாள்** என்பது தென் இந்தியாவில் உள்ள ஒரு வெட்டுகத்தி வகையாகும். இது குறிப்பாக தமிழ்நாடு, கேரள மாநிலங்களில் பொதுவாக காணப்படுகிறது. இது ஒரு கருவியாகவும், ஆயுதமாக பயன்படுத்தப்படுகிறது. தமிழர்கள் இதை கருப்பசாமியின் அடையாள ஆயுதமாக வைத்திருக்கின்றனர். பரவலர் பண்பாட்டில், இது சில நேரங்களில் குண்டர்கள் தொடர்புடையதாக சித்தரிக்கப்படுகிறது. திரைப்படங்களில், இது தேர்ந்த ஆயுதமாக காட்டப்படுகிறது. கேரளத்தில், முதன்மையாக வேளாண் பணிகளான நெல் அறுவடை மற்றும் தேங்காய் வெட்டும் கத்தியாக பயன்படுத்தப்படுகிறது.
# அருவாள்

## அறிமுகம்

அருவாளானது பொதுவாக 3-6 அடி நீளம் (கை அரிவாள் 1.5 அடி) கொண்டதாக உள்ளது. இதன் கைப்பிடியில் இருந்து வெட்டுவாய்ப்பகுதியானது நீண்டு பின்னர் தட்டையாக விரிவடைகிறது. இது தமிழகத்தில் வேளாண் பணிகளுக்கு பயன்படுத்தும் வெட்டுக் கத்தியின் நீண்ட வடிவமாகும். மேலும் இது எதிர் வளைவுடய ஒரு வாள் என்று கருதப்படுகிறது. இதன் குட்டை வடிவமானது தேங்காய்களை எளிதாக வெட்ட பயன்படுத்தப்படுவதாகவும், நீண்ட வடிவமானது போர் ஆயுதங்கள் போன்றவை. சிறிய வடிவிலான அருவாள்கள் பொதுவாக சிற்றூர்களில் காணப்படுகிறது. இதன் வெட்டுவாய்ப்பகுதி பெரும்பாலும் நேராக நீண்டதாகவும் அதன் முனையில் ஒரு வளைவைக் கொண்டதாகவும் இருக்கும். கத்தியின் நேராக பகுதியானது ஒரு வழக்கமான கத்தி போன்று, வெட்டப் பயன்படுத்தப்படுகிறது.
# அருவாள்

## மாறுபாடுகள் மற்றும் பயன்பாடு

பொதுவாக வேளாண் மக்கள் பயிர்களை அறுக்க அரிவாள் போன்று பயன்படுத்துவது கொய்த்தருவாள் என்றும், இதைவிட நீண்டது வீச்சரிவாள் எனப்படுகிறது. இது மரங்களையும், புதர்களையும் அகற்றப் பயன்படுத்தப்படுகிறது. மேலும் வீச்சரிவாளானது கிராமப் பகுதிகளிலும், நகர்ப்பகுதிகளிலும் கும்பல் சண்டைகளில் ஒரு தற்காப்பு ஆயுதமாக இன்னமும் பயன்படுத்தப்படுகிறது. தமிழ் நாட்டுப்புற தெய்வங்களான முனீசுவரன், மாரியம்மன் போன்ற தெய்வங்களுக்கு ஆடுகளை பலியிடும்போது அவற்றின் தலைகளை வெட்ட இந்த வீச்சரிவாள்கள் பயன்படுத்தப்படுகின்றன. காவல் தெய்வ வழிபாடுகளில் பயன்படுத்தப்படும் சில அருவாள்கள், 3.5 அடி நீளம் கொண்டவை.
# அருவாள்

## இதையும் காண்க

- அரிவாள் (வேளாண் கருவி)
# காந்தி துடுப்பாட்ட அரங்கம்

**காந்தி துடுப்பாட்ட அரங்கம்** (Gandhi Stadium (''') ஜலந்தர், பஞ்சாபில் உள்ள துடுப்பாட்ட அரங்கமாகும். ஆகஸ்ட் 19, 2017 வரை இந்த அரங்கத்தில் 1 தேர்வுத் துடுப்பாட்டம், 3 ஒருநாள் பன்னாட்டுத் துடுப்பாட்டப் போட்டிகள் நடைபெற்றுள்ளன.
# காந்தி துடுப்பாட்ட அரங்கம்

## வரலாறு

இந்த அரங்கம் 1955 இல் நிறுவப்பட்டது. இது பஞ்சாப் துடுப்பாட்ட அணி மற்றும் வடக்கு பகுதி துடுப்பாட்ட அணி ஆகிய இரு உள்ளூர் அணிகளுக்கு உள்ளூர் அரங்கமாகத் திகழ்கிறது. இதில் பாக்கித்தான் துடுப்பாட்ட அணிக்கு எதிராக ஒரு தேர்வுத் துடுப்பாட்டம் மற்றும் 3 ஒருநாள் போட்டிகள் விளையாடியது. அனைத்துப் போட்டிகளிலும் இந்திய அணி வெற்றி பெற்றது.
# காந்தி துடுப்பாட்ட அரங்கம்

## இவற்றையும் காண்க

- பராபடி விளையாட்டரங்கம்
# மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கம்

**விசாகப்பட்டினம் மருத்துவர் ஒய். எஸ். ராஜசேகர் ரெட்டி ஏசிஏ-விடிசிஏ துடுப்பாட்ட அரங்கம்** (Visakhapatnam Dr. Y.S. Rajashekhar Reddy ACA-VDCA Cricket Stadium) ஏசிஏ-விடிசிஏ துடுப்பாட்ட அரங்கம் எனவும் அழைக்கப்படும் துடுப்பாட்ட அரங்கமானது விசாகப்பட்டினம், இந்தியாவில் உள்ளது.
# மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கம்

## வரலாறு

இந்த மைதானத்தின் முதல் போட்டியானது இந்தியா மற்றும் பாக்கித்தான் அணிகளுக்கு எதிராக நடைபெற்றது. இந்தப் போட்டியில் மகேந்திரசிங் தோனி தனது முதல் நூறு ஓட்டங்களைப் பதிவு செய்தார். நவம்பர் 2016 இல் தேர்வுத் துடுப்பாட்ட போட்டிகள் நடத்த அதிகாரம் பெற்றது. இங்கிலாந்துக்கு எதிரான இந்தப் போட்டியில் இந்திய அணி 246 ஓட்டங்களில் வெற்றி பெற்றது.
# மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கம்

## போட்டிகள்

- தேர்வு — 1
- ஒபது — 9
- ப இ20 — 3
- (*24 பெப்ரவ்ரி 2019 நாளின்படி*)
# மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கம்

## இவற்றையும் காண்க

- பராபடி விளையாட்டரங்கம்
- ஈடன் கார்டன்ஸ்
# இசுபைடர்-மேன்: பார் பிரம் ஹோம்

***இசுபைடர்-மேன்: பார் பிரம் ஹோம்*** என்பது 2019 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை கதாபாத்திரமான ஸ்பைடர் மேன் என்ற கதாபாத்திரத்தை மையமாக வைத்து கொலம்பியா பிக்சர்ஸ் மற்றும் மார்வெல் ஸ்டுடியோ நிறுவனங்கள் தயாரிக்க சோனி பிக்சர்ஸ் என்ற நிறுவனம் விநியோகம் செய்தது.  
இது 2017 ஆம் ஆண்டு வெளியான இசுபைடர்-மேன்: ஹோம்கம்மிங் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இருபத்தி மூன்றாவது திரைப்படமும் ஆகும். இந்த திரைப்படத்திற்கு கிறிஸ் மெக்கேனா மற்றும் எரிக் சோமர்ஸ் என்பவர்கள் கதை எழுத, ஜோன் வாட்ஸ் என்பவர் இயக்கியுள்ளார். டாம் ஹாலண்ட், சாமுவேல் எல். ஜாக்சன், ஜெண்டயா, கோபி ஸ்மல்டேர்ஸ், ஜான் பெவ்ரோ, ஜே. பி. சுமூவ், ஜேக்கப் படலோன், மார்டின் இஸ்டார், மரிசா டோமீய், ஜேக் கிலென்ஹால் போன்ற பலர் நடித்துள்ளார்கள்.  
இந்த படம் ஜூன் 26, 2019 அன்று கிராமனின் சீன திரையரங்கில் திரையிடப்பட்டது, இது மார்வெல் திரைப் பிரபஞ்சத்தின் மூன்றாம் கட்டத்தின் கடைசி படமாக ஜூலை 2 ஆம் தேதி அமெரிக்காவில் வெளியானது. இந்த திரைப்படம் நகைச்சுவை மற்றும் திரை வண்ணத்திற்கான பாராட்டுக்களைப் பெற்றது. இது உலகளவில் $1.1 பில்லியனுக்கும் அதிகமாக வசூலித்தது, இது பில்லியன் டாலர் மதிப்பைக் கடந்த முதல் ஸ்பைடர் மேன் படமும் மற்றும் சோனி பிக்சர்ஸ் நிறுவனத்தில் இதுவரை அதிக வசூல் செய்த முதல் படமும் இதுவே. 2019 ஆம் ஆண்டில் அதிக வசூல் செய்த நான்காவது படமாகவும் எல்லா நேரத்திலும் அதிக வசூல் செய்த 24 வது படமும் ஆகும். இதன் மூன்றாவது படம் 2021 டிசம்பர் 17 அன்று வெளியிட திட்டமிடப்பட்டுள்ளது.